Case ID: 1204372
Sentence 0: Məhkəmənin həmin hökmündən məhkum tərəfindən apellyasiya şikayəti verilmiş, Şirvan Apellyasiya Məhkəməsinin xx xxxx 2020-ci il tarixli qərarı ilə (hakimlər: K.S.Bəşirov (sədrlik edən), E.Ə.Camalov və E.İ.Əliyev) apellyasiya şikayəti təmin edilməmiş, Kürdəmir Rayon Məhkəməsinin xx xxxxxx 2020-ci il tarixli hökmü dəyişdirilmədən saxlanılmışdır.İşin halları: Birinci instansiya məhkəməsinin hökmünə əsasən, Məhkum 2019-cu ilin sentyabr ayında Kürdəmir rayonunun Yenikənd kəndində yaşadığı evin həyətində gələcəkdə hissələrini toplayıb qurutmaqla istifadə etmək məqsədi ilə 2 iki ədəd ayrı-ayrı dibçəklərdə hər birində bir ədəd olmaqla və həmin dibçəklərin yanındakı torpaqda bir ədəd tərkibində narkotik maddələr olan, əkilib-becərilməsi qadağan olunmuş, xeyli miqdarda, cəmi 3 (üç) ədəd çətənə (kannabis) bitkisinin toxumlarını əkmiş, aqrotexniki qaydada qulluq göstərməklə yetişdirərək kultivasiya etmiş, xx xxxxxxx 2019-cu il tarixdə saat 22 radələrində Kürdəmir RPŞ-nin əməkdaşları tərəfindən keçirilmiş əməliyyat-axtarış tədbirləri nəticəsində onun yaşadığı evində keçirilən axtarış zamanı evin həyətinin bağ hissəsində 2 (iki) ədəd plastik dibçəkdə birinin yaş vəziyyətdə təmiz çəkisi 0,14 qram, digərinin yaş vəziyyətdə təmiz çəkisi 0,2 qram və həmin dibçəklərin yanındakı torpaqda 1 (bir) ədəd yaş vəziyyətdə təmiz çəkisi 1,8 qram olmaqla ümumilikdə 3 ədəd xüsusi aqrotexniki qaydada qulluq edilmiş çətənə (kannabis) bitkisinin şitilləri aşkar edilərək götürülmüşdür.